มีถุงน้ำในรังไข่ 5 เซนกว่า แล้วกินยารักษาแล้วไม่ดีขึ้นเลย ท้องปวดตลอดแบบไม่หายเลย มีการรักษาอื่นไหมคะ?
สวัสดีค่ะ ถุงน้ำ หรือซีสต์ในรังไข่ อาจเป็น1. ซีสต์ธรรมดา (paraovarian cyst) ซึ่งมักมีขนาดไม่ใหญ่มาก โดยส่วนใหญ่ไม่เกิน 3 cm. ขนาดมักคงที่ ไม่ทำให้เกิดอาการอะไร และไม่ได้อันตราย ไม่จำเป็นต้องรักษา2. ช็อกโกแลตซีสต์ เป็นซีสต์ที่เกิดจากเยื่อบุโพรงมดลูกเจริญผิดที่ มักทำให้มีอาการปวดท้องน้อย ปวดท้องขณะมีประจำเดือนมาก มีขนาดได้ตั้งแต่ไม่กี่เซนติเมตรจนถึงหลายเซนติเมตร สามารถโตขึ้นเรื่อยๆ ได้ การรักษามักเริ่มด้วยการทานยาหรือฉีดยา หากไม่มีแนวโน้มเล็กลง หรือมีขนาดโตขึ้นเร็ว หรือมีอาการปวดท้องมาก ก็อาจต้องผ่าตัดรักษาค่ะ3. เนื้องอกที่เป็นซีสต์ เช่น serous cystadenoma, mucinous cystadenoma, teratoma เป็นต้น ซีสต์เหล่านี้มีได้ตั้งแต่ขนาดเล็กจนถึงขนาดใหญ่หลายสิบเซนติเมตรได้ ขนาดมักโตขึ้นเรื่อยๆ และจะไม่ตอบสนองต่อการรักษาด้วยยา ต้องอาศัยการผ่าตัด4. มะเร็งที่เป็นซีสต์ เช่น serous cystadenocarcinoma, mucinous cystadenocarcinoma เป็นต้น แต่ขนาดของซีสต์มักใหญ่ได้หลายสิบเซนติเมตร และจะโตอย่างรวดเร็วดังนั้น หากถุงน้ำในรังไข่มีขนาด 5 เซนติเมตร และมีอาการปวดท้องน้อยร่วมด้วย ก็น่าจะเป็นช็อกโกแลตซีสต์ ซึ่งหากทานยาแล้วไม่ดีขึ้น ก็อาจลองฉีดยาคุมรักษาต่อ หากอาการยังไม่ดีขึ้นอีก หรือถุงน้ำมีขนาดโตขึ้น แพทย์ก็อาจพิจารณาผ่าตัดรักษาค่ะ